Operasyonê qirkerdişê sîyasîyî yê Aydin, Bursa û Adana de xeylêk kesî ameyî destbenderkerdene û tepiştene.
Qezaya Ortaklarî ya Aydinî de heserekê HDPyî Tekîn Erikli sereştişê keyeyê ci de ame destbendkerdene. Ame vatene ke polîsan  şarê keyeyî erdî de raqeldna û domanê 12 serreyî rê çeke ante. Seba ke maya ci nêrazîbîyayîş ramojna a zî hetê polîsan a ameye tehdîtkerdene.
Bursa de 5 kesê ke rîyê parekerdişê medyaya sosyale ra ameybî  destbendkerdene, înan ra Azîz Amak ame tepiştene.
Adana de zî 3ê înan domanî 10 kesê ke bi îdîaya 'endamîya rêxistine' ameybî destbendkerdene  dima ke vejîyayî mehkeme 6ê înan bi şert kontrolê edlîyî ameyî verdayene û Endamê Meclîsê Partî û Ciwanîye yê HDPyî Ferhat Kalkan zî tede 4 kesan rê zi cezaya hepsê keyeyî ameye dayene.
